ઍરલાઇન તરફથી જણાવાયું હતું કે આજે સવારે દિલ્હી માટે ઉડાન ભરવા માટે ઍર ઇન્ડિયાનું વિમાન તૈયાર હતું ત્યારે આ કમનસીબ અકસ્માત બન્યો હતો. સીડી હટાવ્યા બાદ વિમાનનો દરવાજો બંધ કરાતે હતો ત્યારે ક્રૂ મેમ્બર હર્ષા લોબો અચાનક વિમાનમાંથી નીચે પડી હતી. તેમને પગમાં ગંભીર ઇજાઓ થતાં તુરંત જ નાણાવટી હૉસ્પિટલમાં સારવાર માટે લઇ જવાયાં હતાં. હૉસ્પિટલ તરફથી જણાવાયું હતું કે સવારે સાત વાગ્યે આ ક્રૂ મેમ્બરને હૉસ્પિટલમાં લાવવામાં આવી હતી અને તેમની ઇજાઓ ગંભીર છે, તેમને બંને પગ, કમર, પીઠ અને છાતી એમ શરીરના કેટલાક ભાગોમાં ફ્રેક્ચર થયાં છે.